Lav et referat af nedenstående tekst:

Tekst:
Om få timer bliver et ganske særligt vartegn i Hjørring jævnet med jorden. Det sker, når en bulldozer river resterne af ét af Hjørrings mest søgte dansesteder ned, og fjerner alt andet end minderne fra det legendariske Messing Jens. - Bygningen har stor historisk betydning. Også for mig selv, siger borgmester i Hjørring Kommune, Søren Smalbro, og fortsætter: - Det er et sted, hvor mange mennesker har mødt hinanden. Det er virkelig et ikonisk sted, der nu lader livet. Fra danseborg til ruin Jernbanegade i Hjørring har i mange år emmet af fest og farver, og det var oftest der, de unge søgte hen, når der skulle danses i de sene nattetimer. Og huset i nummer 19 var ingen undtagelse. Her har der både stået ’Messing Jens’, ’Barracuda’ og ’Chaplin’ over fordøren, og selvom disse navne vækker klare minder hos de fleste hjørringensere, så er det efterhånden mange år siden, at der er blevet slidt dansesko derinde. Huset har nemlig været ubenyttet i flere år nu. Den ruin-lignende bygning fremstår derfor knap så festlig, som den gjorde en gang. Derfor er det nu blevet tid til, at Jernbanegade 19, og dermed også det ikoniske værtshus, skal rives ned. TV2 Nord var med, da nedrivningen begyndte. Det kan du se her:

Referat:
Snart er der kun minderne tilbage. Se bulldozere tromle igennem det ikoniske værtshus, Messing Jens.